CELEX: 32013R0671
Language: lv
Date: 2013-07-09 00:00:00
Title: Komisijas Īstenošanas regula (ES) Nr. 671/2013 ( 2013. gada 9. jūlijs ) par atsevišķu preču klasifikāciju kombinētajā nomenklatūrā

16.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 193/4
            
         KOMISIJAS ĪSTENOŠANAS REGULA (ES) Nr. 671/2013
   (2013. gada 9. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka, ievērojot Savienībā spēkā esošos noteikumus par divkāršas pārbaudes sistēmām un tekstilizstrādājumu preventīvo un retrospektīvo uzraudzību, tos importējot Savienībā, saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot 60 dienas saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Ievērojot Savienībā spēkā esošos noteikumus par divkāršas pārbaudes sistēmām un tekstilizstrādājumu preventīvo un retrospektīvo uzraudzību, tos importējot Eiropas Savienībā, saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot 60 dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 9. jūlijā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums ir plakans auduma izstrādājums putna formā, kura aptuvenie izmēri ir 26 cm × 32 cm un kuru veido dažādi tekstilmateriāli.
                  Izstrādājuma galveno daļu veido vienkārtains audums ar garām, cilpainām plūksnām, kuram vienā pusē ir uzšūts austa auduma vainagveida spārniņš. Izstrādājuma otrā pusē audumam ar garām, cilpainām plūksnām ir austa auduma apmale. Audumam ar garām, cilpainām plūksnām ir uzšūts trīsstūrveida auduma gabals, kas attēlo knābi. Acis ir uzdrukātas uz salocītiem auduma gabaliņiem, un plūksnotajam audumam ir piešūti divi austa auduma gabali, kas izgriezti kāju veidā. Dekoratīvi piegriezts audums atveido asti.
                  Plūksnotā auduma augšējai malai ir piestiprināti daudzkrāsaini austa auduma locīti gabali, cilpas un joslas.
               
               
                  6307 90 10
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XI sadaļas 7.f) un 8.a) piezīmi, XI sadaļas 2. piezīmes A) apakšpunktu par apakšpozīcijām, 63. nodaļas 1. piezīmi un KN kodu 6307, 6307 90 un 6307 90 10 aprakstu.
                  Izstrādājums pēc būtības nav paredzēts zīdaiņu vai mazu bērnu izklaidēšanai, jo tie neatpazīst ne izstrādājuma formu, ne skaitļus un apdrukas pēc to būtības, un izstrādājums drīzāk kalpo komforta sajūtas radīšanai. Tāpēc izstrādājumu nevar klasificēt pozīcijā 9503 kā “citādas rotaļlietas” (skatīt arī harmonizētās sistēmas skaidrojumus par pozīciju 9503 (D), pirmo daļu).
                  Tāpēc izstrādājums klasificējams ar KN kodu 6307 90 10 kā “citādi gatavie izstrādājumi – trikotāžas”.
               
            
                  (Skatīt 665.A un 665.B attēlu.) (1)
                  
               
               
                   
               
               
                   
               
            
         
      
                  
                     
               
               
                  
                     
               
            
                  
                     665.A
                  
               
               
                  
                     665.B
                  
               
            
         (1)  Fotoattēli ir sniegti tikai informācijai.